stanford-oval/wikipedia huggingface dataset:
Jääpallon SM-sarja 1943

| SM-kilpailu 1943 |
| --- | --- |
Joukkueiden määrä:  10
Ajankohta:  24.tammikuuta 1943- 21.helmikuuta 1943
Sarjajärjestelmä:  Cup-kilpailu
Mestari:  Warkauden Pallo -35
Toinen sija:  Helsingin IFK
Paras maalintekijä:  Erik Åberg, HIFK (7)
Suurin yleisömäärä:  2 000 (WP-35-HIFK)
  ← 1942 :  1944 → 
Vuonna 1943 jääpallon Suomen mestaruuskilpailu oli mahdollista järjestää jatkosodasta huolimatta, koska Suomen rintamalla oli talvella 1943 sen verran hiljaista. Olosuhteiden pakosta sarja pelattiin kuitenkin cup-kilpailuna, joka ratkaisi "sotavuoden 1943 jääpallomestaruuden". Kilpailuun osallistui kymmenen joukkuetta. Uutena joukkueena mukana kilpailussa oli Helsingin Hukat, joka oli perustettu jatkamaan Viipurin Palloseuran toimintaa. ViPS ei palannut jatkosodan aikana takaisinvallattuun Viipuriin Susien tavoin. Muita viipurilaisseuroja kilpailussa ei ollut Ilveksen poisjäännin takia. Tuon ajan parhaista seuroista kilpailusta puuttuivat myös muun muassa Akilles, LUM ja YVPS.
Asemasotavaiheen aikana pelaajat pystyivät harjoittelemaan rintamalinjan taakse jäädytetyllä jääpallokentällä silloin tällöin, joukkueiden yhteisharjoitukset tosin jäivät vähäisiksi osan pelaajista ollessa rintamalla ja osan kotiseudulla. Joukkueet eivät myöskään aina saaneet pelata parhaalla kokoonpanollaan pelaajien ollessa rintamalla.
Ottelut piti pelata nopeassa tahdissa ja avauskierroksella Helsingin Väinämöisen kentällä pelattiin kolme ottelua peräkkäin. Ainutlaatuinen tapaus oli kuitenkin välieräottelu WP-35:n ja SaPKo:n välillä. Tammikuun 31. päivänä pelattu ottelu pelattiin aivan rintamalinjan takana Kaljalajärven jäällä, koska niillä seuduilla palveli paljon WP-35:n pelaajia. Taustalla kuului tykkien jyminä luomassa ottelulle omanlaisensa tunnelman. Kentältä oli suora näköyhteys etulinjaan, joten kentän reunoilla olevan yleisönkin piti olla ääneti. WP-35 voitti erikoisissa olosuhteissa pelatun ottelun 8-0.
Loppuottelun WP-35 sai pelata kotikentällään Varkaudessa HIFK:ta vastaan. HIFK johti tauolla 0-2, mutta WP-35 voitti lopulta ottelun maalein 3-2 ja sai ensimmäisen mestaruutensa. Koskaan aiemmin jääpallon Suomen mestaruus ei ollut mennyt Viipurin tai Helsingin ulkopuolelle.
Ottelut > 1. kierros

| Joukkue #1 | Tulos | Joukkue #2 |
| --- | --- | --- |
| Helsingin IFK | 2–1 | Helsingin Jalkapalloklubi |
| Kronohagens IF | 5–4 | Helsingin Palloseura |
| Hukat | 9–2 | Turun Palloseura |
| Warkauden Pallo -35 | 3–0 | Viipurin Sudet |
| Kuopion Pallo-Toverit | 0–5 | Savonlinnan Pallokerho |
Ottelut > Välierät

| Joukkue #1 | Tulos | Joukkue #2 |
| --- | --- | --- |
| Hukat | 3–5 | Warkauden Pallo -35 |
| Helsingin IFK | 10–4 | Kronohagens IF |
Ottelut > Toinen välierä

| Joukkue #1 | Tulos | Joukkue #2 | Huom |
| --- | --- | --- | --- |
| Warkauden Pallo -35 | 8–0 | Savonlinnan Pallokerho | Pelattiin rintamalla |
Ottelut > Loppuottelu

21.helmikuuta 1943 Varkaus
| Joukkue #1 | Tulos | Joukkue #2 |
| --- | --- | --- |
| Warkauden Pallo -35 | 3–2 (0-2) | Helsingin IFK |
Lopulliset sijoitukset

| Sija | Joukkue |
| --- | --- |
1.: Warkauden Pallo -35
2.: Helsingin IFK
3.-5.: Savonlinnan Pallokerho
3.-5.: Hukat
3.-5.: Kronohagens IF
6.-10.: Helsingin Palloseura
6.-10.: Helsingin Jalkapalloklubi
6.-10.: Viipurin Sudet
6.-10.: Kuopion Pallo-Toverit
6.-10.: Turun Palloseura
Lopulliset sijoitukset > Mestarit

WP-35:n joukkue: Pentti Antikainen (mv), Kaarlo Hilander (mv), Veikko Eronen, Artturi Jussila, Toivo Hilander, Kauko Immonen, Aarni Sutinen, Heikki Karikoski, Martti Vepsäläinen, Arvo Heiskanen, Väinö Markkanen, Viljo Eronen
Maeshowe

Maeshowe tai Maes Howe on neoliittinen hautakumpu Skotlannissa. Se rakennettiin noin 2800 eaa. Kummun halkaisija on 38 metriä. Sitä ympäröi 2 m syvä, 14 m leveä oja, josta poistettu maa-aines on luultavasti käytetty kummun rakentamiseen. Se valittiin Unescon maailmanperintökohteeksi vuonna 1999
Aiheesta muualla

Kuvia tai muita tiedostoja aiheesta Maeshowe Wikimedia Commonsissa
Marjanpoimuri

Myrtin marjojen poimintaan käytetty puinen marjanpoimuri Italiassa Sardiniassa.
Marjanpoimuri (myös marjapoimuri tai poimuri) on työväline, jota käytetään helpottamaan metsämarjojen, erityisesti mustikan ja puolukan, poimintaa.
Perinteinen marjanpoimuri on valmistettu ohuesta pelti- tai muovilevystä ritiläpohjaiseksi laatikoksi, jonka päällä on kädensija. Laatikon avoimessa päässä pohjaritilä jatkuu harvana kampana, jonka yläpuolisesta kapeasta aukosta marjat putoavat poimuriin, kun sitä kallistetaan. Kun poimuria liikutellaan marjanvarvuissa, marjat irtoavat, ja kun poimuria kallistetaan taaksepäin, marjat putoavat poimurin säiliöön. Samalla lehtiä ja roskia putoaa ritiläpohjan läpi, mutta niitä jää myös yleensä marjojen sekaan. Siksi poimurilla poimitut marjat vaativat enemmän perkaamista kuin käsin poimitut.
Uudenaikaisemmissa poimureissa voi olla pitkä varsi, jolloin poimija voi käyttää poimuria kumartumatta. Poimureita voi olla myös kokoontaitettavina. Tällaiset poimurit ovat pienempiä, ja ne voidaan kiinnittää esimerkiksi vyöhön tai reppuun.
Aiheesta muualla

Marjapoimuri Suomen maatalousmuseo Sarka. Arkistoitu 14.11.2012. Viitattu 30.9.2012.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Bärplockare
Käännös suomeksi
Jääpallon SM-sarja 1939

| SM-sarja 1939 |
| --- | --- |
Joukkueiden määrä:  12
Sarjajärjestelmä:  Kaksilohkoinen sarja
Mestari:  Helsingin IFK
Toinen sija:  Ylä-Vuoksen Palloseura
Kolmas sija:  Warkauden Pallo -35
Paras maalintekijä:  Bertel Kuovi, Akilles(10)
Suurin yleisömäärä:  2.763 (HIFK-YVPS)
Alempi sarjataso:  Itä-Länsi -sarja
  ← 1938 :  1940 → 
Vuonna 1939 jääpallon Suomen mestaruudesta pelasi kaksitoista joukkuetta. Joukkueet jaettiin kahteen lohkoon, joiden voittajat pelasivat mestaruudesta ja toiseksi sijoittuneet pronssimitalista.
Länsilohkossa HIFK voitti vakuuttavasti kaikki ottelunsa ja eteni loppuotteluun. Lohkon kakkoseksi ylsi Akilles, joka onnistui yllättämään HJK:n.
Itälohkossa taas koettiin suuryllätys, kun sarjanousija, ensolainen YVPS voitti lohkon. Se menetti sarjassa vain yhden pisteen pelattuaan tasan ViPS:n kanssa. Kakkoseksi sijoittui paremman maalieron turvin WP-35, ennen ViPS:aa. Viipurilaisille seuroille kausi oli pettymys ViPS jäi lohkonsa kolmanneksi ja jäi ulos mitalipeleistä. Ilves sijoittui lohkonsa neljänneksi ja historiansa heikoimman kauden pelannut Sudet jäi viimeiseksi. Susien jumbosija varmistui vasta sarjan päätöskierroksella paikallisottelussa Ilvestä vastaan. Molemmat joukkueet tarvitsivat ottelusta voiton säilyäkseen sarjassa. Ilves oli selvästi parempi ja voitti ottelun 5-1. Ilman talvisodan aiheuttamaa seuraavan kauden peruuntumista Sudet olisi pudonnut sarjasta. Ilveksen ja Susien ottelua Viipurin keskuskentälle oli kerääntynyt seuraamaan toistatuhatta katsojaa, mutta he eivät vielä tienneet että he olivat nähneet viimeisen Viipurissa pelatun SM-sarjaottelun.
Loppuottelussa HIFK ei enää antanut YVPS:n yllättää, HIFK voitti ottelun 4-1.
Mestaruussarja > Länsilohko

| Joukkue | O | V | T | H | Maalit | P | HIFK | PA | HJK | HPS | VPS | VIFK |
| --- | --- | --- | --- | --- | --- | --- | --- | --- | --- | --- | --- | --- |
| Helsingin IFK | 5 | 5 | 0 | 0 | 24-7 | 10 |  | 7-3 | 3-0 | 6-2 | 5-2 | 3-0 |
| Porvoon Akilles | 5 | 3 | 0 | 2 | 19-16 | 6 |  |  | 3-4 | 2-1 | 6-3 | 5-1 |
| Helsingin Jalkapalloklubi | 5 | 2 | 2 | 1 | 10-10 | 6 |  |  |  | 2-2 | 1-1 | 3-1 |
| Helsingin Palloseura | 5 | 1 | 1 | 3 | 11-14 | 3 |  |  |  |  | 0-1 | 6-3 |
| Vaasan Palloseura | 5 | 1 | 1 | 3 | 10-16 | 3 |  |  |  |  |  | 3-4 |
| Vaasan IFK | 5 | 1 | 0 | 4 | 9-20 | 2 |  |  |  |  |  |  |
Mestaruussarja > Itälohko

| Joukkue | O | V | T | H | Maalit | P | YVPS | WP35 | ViPS | Ilves | SaP | Sud |
| --- | --- | --- | --- | --- | --- | --- | --- | --- | --- | --- | --- | --- |
| Ylä-Vuoksen Palloseura | 5 | 4 | 1 | 0 | 16-8 | 9 |  | 2-1 | 2-2 | 5-1 | 4-3 | 3-1 |
| Warkauden Pallo -35 | 5 | 3 | 1 | 1 | 10-5 | 7 |  |  | 3-0 | 2-2 | 2-0 | 2-1 |
| Viipurin Palloseura | 5 | 3 | 1 | 1 | 14-10 | 7 |  |  |  | 4-1 | 5-2 | 3-2 |
| Viipurin Ilves | 5 | 1 | 2 | 2 | 12-15 | 4 |  |  |  |  | 3-3 | 5-1 |
| Savonlinnan Pallokerho | 5 | 0 | 2 | 3 | 12-18 | 2 |  |  |  |  |  | 4-4 |
| Viipurin Sudet | 5 | 0 | 1 | 4 | 9-17 | 1 |  |  |  |  |  |  |
VIFK ja Sudet saivat jatkaa mestaruussarjassa kaudella 1941, seuraavan kauden jäädessä pelaamatta talvisodan takia.
Mitaliottelut > Pronssiottelu

| Joukkue #1 | Tulos | Joukkue #2 |
| --- | --- | --- |
| Warkauden Pallo -35 | 5–0 | Porvoon Akilles |
Lopulliset sijoitukset

| Sija | Joukkue |
| --- | --- |
1.: Helsingin IFK
2.: Ylä-Vuoksen Palloseura
3.: Warkauden Pallo -35
4.: Porvoon Akilles
Mestarijoukkue

HIFK:n joukkue: Birger Sögerberg (mv), Mika Tiivola (mv), Paul Vasiljeff, Frans Karjagin, Walter Svanström, Torsten Svanström, Leo Karjagin, Erik Åberg, Ernst Grönlund, Olof Strömsten, Hans Byman ja Odert Forsstedt.
TUL:n loppuottelu

| Joukkue #1 | Tulos | Joukkue #2 |
| --- | --- | --- |
| Maarian Pyrkivä | 4-1 | Sorvalin Veikot |
Jääpallon loppuottelu Helsingin IFK (oikealla) ja Ylä-Vuoksen Palloseura Ensosta (vasemmalla) ryhmittyneinä ennen loppuottelun alkua 12. helmikuuta 1939 Helsingin Pallokentän jäällä.
Maersk Air

Boeing 737-700
Maersk Air (IATA: DM, ICAO: DAN, kutsukoodi: MAERSK AIR) oli tanskalainen halpalentoyhtiö, joka kuului A.P. Møller-Mærsk Gruppen -yhtymään. Yhtiö toimi 1969−2005, jolloin islantilainen FL Group osti sen toiminnan ja yhdisti samalla sen toiminnan osaksi Sterling European Airlinesia. Uusi yhtiö muutti nimensä Sterling Airlinesiksi.
Laivasto

Vuonna 2005:
6 Boeing 737-500
13 Boeing 737-700
1 Bombardier CRJ200LR
Kalevan kisat 2008

Kalevan kisat 2008 järjestettiin Tampereella 24.–27. heinäkuuta. Paikkana oli Ratinan stadion. Katsojia kisoissa kävi yhteensä 27 000.
Mitalistit > Miehet

| Laji | Kultaa | Aika /  tulos | Hopeaa | Aika /  tulos | Pronssia | Aika /  tulos |
| --- | --- | --- | --- | --- | --- | --- |
| 100 m | Joni Rautanen | 10,52 | Hannu Ali-Huokuna | 10,66 | Simo Sipilä | 10,87 |
| 200 m | Visa Hongisto | 20,88 | Joni Rautanen | 21,38 | Mika Ketola | 22,04 |
| 400 m | Matti Välimäki | 47,17 | Juhani Mikkola | 47,92 | Ilari Porkka | 48,03 |
| 800 m | Mikko Lahtio | 1.48,77 | Robert Rotkirch | 1.49,45 | Rami Oravakangas | 1.50,44 |
| 1 500 m | Robert Rotkirch | 3.53,95 | Niclas Sandells | 3.54,07 | Mikko Lahtio | 3.54,40 |
| 5 000 m | Jussi Utriainen | 14.10,35 | Matti Räsänen | 14.16,83 | Obed Kipkurui | 14.24,67 |
| 10 000 m | Jussi Utriainen | 29.46,55 | Miika Takala | 30.16,76 | Henri Manninen | 30.39,92 |
| 110 m aidat | Markus Vilen | 14,12 | Vesa Korjus | 14,17 | Otto Kilpi | 14,24 |
| 400 m aidat | Janne Mäkelä | 50,47 | Ari-Pekka Lattu | 51,08 | Toni Sofronjuk | 52,89 |
| 3 000 m esteet | Jukka Keskisalo | 8.33,21 | Joonas Harjamäki | 8.54,24 | Mikael Talasjoki | 8.54,34 |
| 20 km kävely | Jarkko Kinnunen | 1.25.56 | Antti Kempas | 1.26,08 | Veli-Matti Partanen | 1.30.43 |
| Korkeushyppy | Oskari Frösén | 227 | Osku Torro | 227 | Jussi Viita | 218 |
| Seiväshyppy | Eemeli Salomäki | 535 | Mikael Westö | 530 | Jarno Kivioja   Vesa Rantanen | 515 |
| Pituushyppy | Petteri Lax | 811 | Juho-Matti Pimiä | 769 | Mikko Kivinen | 748 |
| Kolmiloikka | Aleksi Tammentie | 15,93 | Johan Meriluoto | 15,32 | Ville Välimäki | 15,30 |
| Kuulantyöntö | Robert Häggblom | 18,88 | Seppo Kujala | 18,67 | Mikko Viitamaa | 17,47 |
| Kiekonheitto | Frantz Kruger | 61,59 | Mikko Kyyrö | 60,80 | Juha Lahdenranta | 59,45 |
| Moukarinheitto | Olli-Pekka Karjalainen | 77,93 | David Söderberg | 73,76 | Dorian Collaku | 70,17 |
| Keihäänheitto | Tero Järvenpää | 86,68 | Tero Pitkämäki | 82,28 | Esko Mikkola | 79,87 |
| Kymmenottelu | Jaakko Ojaniemi | 7517 | Tero Ojala | 7381 | Jaakko Erkinheimo | 7339 |
Mitalistit > Naiset

| Laji | Kultaa | Aika /  tulos | Hopeaa | Aika /  tulos | Pronssia | Aika /  tulos |
| --- | --- | --- | --- | --- | --- | --- |
| 100 m | Sari Keskitalo | 11,49 | Anna Heiniö | 11,82 | Seyi Omojuwa | 11,87 |
| 200 m | Sari Keskitalo | 23,59 | Seyi Omojuwa | 24,24 | Anna Heiniö | 24,65 |
| 400 m | Karin Storbacka | 54,55 | Sanna Aaltonen | 55,25 | Jenniina Halkoaho | 55,37 |
| 800 m | Mari Järvenpää | 2.07,82 | Suvi Selvenius | 2.08,71 | Annika Rikberg | 2.09,43 |
| 1 500 m | Mari Järvenpää | 4.26,68 | Heidi Eriksson | 4.27,32 | Annika Rikberg | 4.27,43 |
| 5 000 m | Annemari Sandell-Hyvärinen | 16.15,47 | Saara Pekkarinen | 17.01,08 | Sanni Klemelä | 17.04,72 |
| 10 000 m | Annemari Sandell-Hyvärinen | 34,53,18 | Jaana Niemelä | 35.46,13 | Laura Skyttä | 35,58,52 |
| 100 m aidat | Johanna Halkoaho | 13,46 | Elisa Hakamäki | 13,75 | Emma Montell | 13,85 |
| 400 m aidat | Ilona Ranta | 58,06 | Jenniina Halkoaho | 59,74 | Emma Millard | 1.00,63 |
| 3 000 m esteet | Sandra Eriksson | 10.15,25 | Mira Tuominen | 10.27,98 | Eeva Sajanti | 10.37,74 |
| 10 km kävely | Marja Penttinen | 47.37 | Karoliina Kaasalainen | 48.50 | Kati Penttinen | 51.05 |
| Korkeushyppy | Hanna Grobler | 181 | Mari Sepänmaa | 178 | Tiina Hakanen | 175 |
| Seiväshyppy | Vanessa Vandy | 430 | Minna Nikkanen | 425 | Eeva Niemelä | 390 |
| Pituushyppy | Noora Pesola | 646 | Elina Sorsa | 633 | Marika Partinen | 620 |
| Kolmiloikka | Elina Sorsa | 13,40 | Sofi Fagerholm | 12,88 | Sohvi Seppälä | 12,66 |
| Kuulantyöntö | Suvi Helin | 15,36 | Niina Kelo | 14,66 | Hennariikka Järvinen | 14,40 |
| Kiekonheitto | Anita Hietalahti | 54,23 | Tanja Mäkinen | 51,83 | Sanna Kämäräinen | 51,01 |
| Moukarinheitto | Merja Korpela | 67,43 | Lena Solvin | 62,28 | Nina Schvedoff | 59,31 |
| Keihäänheitto | Kirsi Ahonen | 58,86 | Taina Kolkkala | 56,53 | Jelena Jaakkola | 55,13 |
| Seitsenottelu | Niina Kelo | 5757 | Maija Lasaroff | 5587 | Sanna Saarman | 5146 |
Aiheesta muualla

http://www.kalevankisat2008.fi/ (Arkistoitu – Internet Archive)
Kuvia tai muita tiedostoja aiheesta Kalevan kisat 2008 Wikimedia Commonsissa
Kalevan kisat
| --- | --- |
1900-luku:: 1907 | 1908 | 1909
1910-luku:: 1910 | 1911 | 1912 | 1913 | 1914 | 1915 | 1916 | 1917 | 1918 | 1919
1920-luku:: 1920 | 1921 | 1922 | 1923 | 1924 | 1925 | 1926 | 1927 | 1928 | 1929
1930-luku:: 1930 | 1931 | 1932 | 1933 | 1934 | 1935 | 1936 | 1937 | 1938 | 1939
1940-luku:: 1940 | 1942 | 1943 | 1944 | 1945 | 1946 | 1947 | 1948 | 1949
1950-luku:: 1950 | 1951 | 1952 | 1953 | 1954 | 1955 | 1956 | 1957 | 1958 | 1959
1960-luku:: 1960 | 1961 | 1962 | 1963 | 1964 | 1965 | 1966 | 1967 | 1968 | 1969
1970-luku:: 1970 | 1971 | 1972 | 1973 | 1974 | 1975 | 1976 | 1977 | 1978 | 1979
1980-luku:: 1980 | 1981 | 1982 | 1983 | 1984 | 1985 | 1986 | 1987 | 1988 | 1989
1990-luku:: 1990 | 1991 | 1992 | 1993 | 1994 | 1995 | 1996 | 1997 | 1998 | 1999
2000-luku:: 2000 | 2001 | 2002 | 2003 | 2004 | 2005 | 2006 | 2007 | 2008 | 2009
2010-luku:: 2010 | 2011 | 2012 | 2013 | 2014 | 2015 | 2016 | 2017 | 2018 | 2019
2020-luku:: 2020 | 2021 | 2022 | 2023  | 2024
Joni Rautanen voitti kultaa 100 metrillä ja hopeaa 200 metrillä.
Sari Keskitalo voitti kultaa sekä 100 metrillä että 200 metrillä.
Karttakieli

Karttakieli
Karttakieli (lat. lingua geographica) on yleinen, synnynnäinen, hyvänlaatuinen, krooninen tai uusiutuva kielen pinnan muutos. Se ei ole tauti, joten se ei voi myöskään tarttua. Kielen pinnalle, sivuille ja toisinaan myös alapinnalle ilmestyy eri kokoisia, epäsäännöllisiä, sileitä, karttamaisia punaisia laikkuja, joista kielen nukka häviää. Punaisten alueiden reunoilla saattaa mutkitella valkoisia juovia. Viikkojen tai kuukausien – toisinaan jopa päivien – kuluessa juovien ja laikkujen muoto ja paikka saattavat vaihdella.
Yleisyys

Karttakielen yleisyys väestössä on noin 2–3 %. Sitä esiintyy kaikenikäisillä ihmisillä. Naisilla sitä esiintyy kuitenkin kaksinkertaisesti miehiin verrattuna. Noin 20 % karttakielipotilaista potee myös uurrekieltä (lat. lingua plicata).
Oireet

Koska punaisten laikkujen pinta on paljas ja herkkä, se saattaa kipeytyä käytettäessä alkoholia, tupakkaa tai syötäessä happamia ruokia, kuten sitrushedelmiä tai tomaattia, taikka mausteisia ruokia, etenkin chiliä.
Etiologia

Karttakielen etiologia on tuntematon. Joillain alueilla kielen pintasolukko kuoriutuu liian nopeasti. Iho on näillä alueilla ohutta aiheuttaen punoitusta ja arkuutta sekä herkkyyttä sieni-infektioille. Toisaalla solut uusiutuvat tavallista hitaammin, jolloin pinta muuttuu vaaleammaksi. Karttakieli ei koskaan muutu pahanlaatuiseksi. Karttakielen synty saattaa liittyä psoriasikseen, Reiterin tautiin, astmaan tai atopiaan. Myös perintötekijät saattavat altistaa sille.
Diagnosointi ja hoito

Diagnosointi tapahtuu pelkällä kielen katselmuksella. Karttakieli ei yleensä vaadi hoitoa, eikä siihen ole olemassakaan parantavaa hoitoa. Aristaviin kohtiin voidaan käyttää paikallista pintapuudutetta (esimerkiksi lidokaiiniliuosta) tai kortisonivoiteita tai -liuoksia.
Marcelo Álvarez

Marcelo Álvarez.
Marcelo Raúl Álvarez (s. 27. helmikuuta 1962 Córdoba) on argentiinalainen tenori, joka on saanut kansainvälistä mainetta 1990-luvun lopulta.
Álvarez opiskeli 17-vuotiaaksi saakka La Escuela de Niños Cantores de Córdobassa. Sen jälkeen hän kuitenkin jätti musiikkialan ja aloitti taloustieteen opinnot. Laulaminen oli hänelle edelleen tärkeä harrastus, ja vuonna 1992 hän aloitti laulunopintonsa Buenos Airesissa.
Álvarez ei saanut kotimaassaan kummoisempaa kansansuosiota, mutta vakuutti kyvyillään tenori Giuseppe Di Stefanon, joka kehotti häntä matkustamaan Italiaan. Hän debytoi Venetsian Teatro la Fenicessä Elvinon roolissa Vincenzo Bellinin oopperassa Unissakävelijä. Ajankohta oli syyskuu 1995; Álvarez sai pian lisää tarjouksia useilta oopperataloilta.
Álvarez tulkitsi 1990-luvun viimeisinä vuosina menestyksellä muiden muassa Bellinin, Verdin, Massenet’n ja Donizettin rooleja. Hän oli jo esiintynyt useissa Euroopan suurissa oopperataloissa ennen Metropolitan-debyyttiään vuonna 1998.
Álvarezin ohjelmisto on laajentunut 2000-luvun kuluessa; siihen sisältyy muun muassa osia Charles Gounod’n, Jacques Offenbachin, Giacomo Puccinin ja Richard Straussin tuotannosta.
Mark Joseph Hurley

Mark Joseph Hurley (13. joulukuuta 1919 San Francisco – 5. helmikuuta 2001) oli yhdysvaltalainen roomalaiskatolinen piispa. Hänet vihittiin papiksi San Franciscon arkkihiippakuntaan 23. syyskuuta 1944 ja nimitettiin sen vihkipiispaksi sekä Thunusudan titulaaripiispaksi 21. marraskuuta 1967. Piispaksi vihkiminen seurasi 4. tammikuuta 1968. Pääkonsekraattorina toimi Joseph Thomas McGucken, jota avustivat Hugh Aloysius Donohoe ja Ernest John Primeau.
Hurley sai 19. marraskuuta 1969 nimityksen Santa Rosa in Californian piispaksi, jona hän toimi, kunnes erosi tehtävistään 15. huhtikuuta 1986.
Marcel Schäfer

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 7. kesäkuuta 1984
Syntymäpaikka: Aschaffenburg, Länsi-Saksa
Pelipaikka: vasen laitapuolustaja
Pituus: 184 cm
Paino: 71 kg
Seura
Seura:  VfL Wolfsburg
Pelinumero: 4
Junioriseurat
1989–1996:  SV Eintracht Straßbessenbach
1996–2000:  Viktoria Aschaffenburg
2000–2003:  TSV 1860 München
Seurat
| Vuodet | Seura | O | (M) |
| 2003–2007 |  TSV 1860 München | 91 | (3) |
| 2007– |  VfL Wolfsburg | 223 | (12) |
Maajoukkue
| 2008–2010 |  Saksa | 8 | (0) |
 Seurajoukkueuran tilastot kattavat vain kansalliset sarjat, päivitetty 7. helmikuuta 2015.  Maajoukkueuran tilastot päivitetty 7. helmikuuta 2015.
Marcel Schäfer (s. 7. kesäkuuta 1984 Aschaffenburg) on saksalainen jalkapalloilija, joka edustaa Bundesliigassa pelaavaa VfL Wolfsburgia. Vasenjalkainen Schäfer on pelipaikaltaan vasen laitapuolustaja.
Seurajoukkueura

Schäfer debytoi Bundesliigassa ensimmäisen ammattilaisseuransa TSV 1860 Münchenin paidassa marraskuussa 2003 VfL Bochumia vastaan. Ottelu jäi hänen kauden ainoakseen. Seura putosi kauden jälkeen 2. Bundesliigaan ja Schäfer pelasi kausien 2004–2005, 2005–2006 ja 2006–2007 aikana sarjassa yhteensä 90 ottelua tehden kolme osumaa. Münchenissä viettämänsä neljän vuoden aikana hän teki siis 91 ottelussa kolme maalia.
Heinäkuussa 2007 Schäfer siirtyi Bundesliigan VfL Wolfsburgiin. Hän debytoi seuran paidassa elokuussa 2007 Arminia Bielefeldiä vastaan ja avausmaali syntyi VfL Bochumia vastaan saman vuoden marraskuussa. Kaudella 2008–2009 Schäfer ja Wolfsburg voittivat Bundesliigan mestaruuden ja selviytyivät kaudeksi 2009–2010 Mestareiden liigaan, jossa Schäfer pelasi täydet minuutit Wolfsburgin jokaisessa lohkovaiheen ottelussa saaden kaksi syöttöpistettä. Viime aikoina Schäfer on ollut pääosin Ricardo Rodríguezin varavaihtoehtona vasemman laitapuolustajan paikalle. Hän on pelannut kuitenkin jokaisella Wolfsburg-kaudellaan yli 20 ottelua Bundesliigassa.
Maajoukkueura

Schäfer debytoi Saksan jalkapallomaajoukkueessa marraskuussa 2008 ystävyysottelussa Englantia vastaan. Vuosina 2008–2010 hän pelasi maajoukkueessa yhteensä kahdeksan ottelua ilman maaleja.
Aiheesta muualla

Marcel Schäfer Transfermarkt-sivustolla (englanniksi)
http://www.national-football-teams.com/player/28617/Marcel_Schaefer.html
http://www.soccerway.com/players/marcel-schafer/16504/
Mark Joseph Seitz

Mark Joseph Seitz

Mark Joseph Seitz (s. 10. tammikuuta 1954 Milwaukee, Wisconsin) on yhdysvaltalainen roomalaiskatolinen piispa. Hänet vihki papiksi Dallasin hiippakuntaan Thomas Ambrose Tschoepe 17. toukokuuta 1980. Hänet nimitettiin Dallasin vihkipiispaksi ja Cozylan titulaaripiispaksi 11. maaliskuuta 2010. Piispaksi vihkiminen seurasi 27. huhtikuuta. Pääkonsekraattorina toimi Kevin Joseph Farrell, jota avustivat Charles Victor Grahmann ja Michael Gerard Duca.
Malojan alue

Malojan alue.
Malojan alue (saks. Region Maloja) on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Ylä-Engadinin laaksossa sekä Merajoen latvoilla rajoittuen etelässä Italiaan, Sondrion maakuntaan.
Alueeseen kuuluu kaksitoista kuntaa: Bever, Bregaglia, Celerina/Schlarigna, La Punt-Chamues-ch, Madulain, Pontresina, Samedan, S-chanf, Sils im Engadin/Segl, Silvaplana, St. Moritz ja Zuoz. Alueen pinta-ala on 974 neliökilometriä ja asukasluku 18 550 (31.12.2016). Alueen pääkieli on saksa.
Aiheesta muualla

Kuvia tai muita tiedostoja aiheesta  Region Maloja Wikimedia Commonsissa
Marcin Łukaszewski

Marcin Łukaszewski (s. 20. marraskuuta 1972 Częstochowa) on puolalainen säveltäjä, musiikkitieteilijä ja pianisti. Hänen isänsä oli säveltäjä Wojciech Łukaszewski ja myös hänen veljensä Paweł Łukaszewski on säveltäjä.
Łukaszewski on säveltäjänä lähinnä itseoppinut. Hän sai Varsovan Fryderyk Chopin -musiikkiyliopistosta diplomit pianonsoitossa (1998) ja musiikin teoriassa (2000). Hän on saanut säveltäjänä toisen palkinnon Varsovan Feliks Nowowiejski -kilpailussa teoksesta Prologue and Fugue vuonna 1996. Hän sai lisäksi pianistina Fryderyk 2002 -palkinnon Piotr Perkowskin pianoteosten levytyksestä vuonna 2003. Vuonna 2003 hän sai toisenkin palkinnon, Mater Verbin, kirjoituksistaan hengellisestä musiikista. Łukaszewskin sävellyksiä on esitetty Puolan lisäksi monissa muissa Euroopan maissa, Kanadassa ja Yhdysvalloissa.
Łukaszewski on pianistina tulkinnut omien teostensa ohella muun muassa Johannes Brahmsin ja Frédéric Chopinin musiikkia. Hän on opettanut musiikkitiedettä ja pianonsoittoa Varsovan kardinaali Stefan Wyszyński -yliopistossa vuodesta 1996. Hän on kirjoittanut runsaasti puolalaisesta musiikista.
Aiheesta muualla

Viralliset sivut (puolaksi)
Marcin Sypniewski

| Marcin Sypniewski |
| --- | --- |

Euroopan parlamentin jäsen
 16.7.2024–  
Ryhmä:  Suverenistit
Henkilötiedot
Syntynyt: 30. tammikuuta 1979 (ikä 45) Bydgoszcz, Puola
Kansalaisuus:  puolalainen
Tiedot
Puolue:  Konfederaation vapaus ja itsenäisyys
Marcin Sypniewski (s. 30. tammikuuta 1979 Bydgoszcz, Puola) on puolalainen poliitikko. Sypniewski edustaa Konfederaation vapaus ja itsenäisyys -puoluetta. Sypniewski on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Suvereenien kansakuntien Eurooppa -ryhmää